बच्चों ने दिखाया हुनर
अजमेर | घूघराघाटी स्थित टाक ग्लोबल एकेडमी विद्यालय के तीन दिवसीय वार्षिकोत्सव का आयाेजन किया गया। इसमें विभिन्न प्रतियोगिताएं हुईं। प्रचार मंत्री अमित टाक ने बताया कि इस दौरान चित्रकला बोर्ड सजाओ, ग्रांड पैरेंटस डे टैलेंट शो में बच्चों ने बढ़-चढ़कर अपना हुनर दिखाया। इस अवसर पर विद्यालय द्वारा परिजन के लिए भी चेयर रेस दौड़ का आयोजन किया गया। वही फैंसी ड्रेस प्रतियाेगिता में बच्चों ने परी, दुल्हन, चुन्नी, महाराणा प्रताप, सुभाषचंद्र बोस आदि के किरदारों का रूप धारण किया। इसमें प्रथम, द्वितीय तृतीय स्थान पर आने वाले प्रतिभागियों को मुख्य अतिथि लक्ष्मी नारायण टाक राजकुमार टाक ने पुरस्कृत किया। प्रतियोगिता के दौरान सांता क्लोज ने बच्चों का मनोरंजन किया तथा उपहार टाफियां बांटी। नेमीचंद टाक ने बच्चों को आशीर्वाद दिया।
hin_Deva hin_Deva